**Sprendimas**

**Dėl mariaus trinkūno atleidimo iš uždarosios akcinės bendrovės „pasvalio butų ūkis“ direktoriaus pareigų**

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 43 straipsnio 2 dalimi, 53 straipsnio 1 punktu, 54 straipsniu, 127 straipsnio 6 dalimi, Lietuvos Respublikos akcinių bendrovių įstatymo 37 straipsnio 3 dalimi, vykdydama uždarosios akcinės bendrovės „Pasvalio butų ūkis“ įstatų, patvirtintų Pasvalio rajono savivaldybės tarybos 2016 m. lapkričio 23 d. sprendimu Nr. T1-215 „Dėl uždarosios akcinės bendrovės „Pasvalio butų ūkis“ įstatų patvirtinimo“, 13 ir 14 punktus, Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio tvarkos aprašo, patvirtinto Pasvalio rajono savivaldybės tarybos 2017 m. gruodžio 20 d. sprendimu Nr. T1-268 „Dėl Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio“ (su visais aktualiais pakeitimais), 17.2 papunktį, Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-228 „Dėl konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo patvirtinimo“, (toliau – Aprašas) 5 ir 7 punktus, atsižvelgdama į uždarosios akcinės bendrovės „Pasvalio butų ūkis“ direktoriaus Mariaus Trinkūno 2022 m. balandžio 12 d. prašymą „Dėl darbo sutarties nutraukimo šalių susitarimu“ (gavimo žyma Nr. ARG-1239) ir į uždarosios akcinės bendrovės „Pasvalio butų ūkis“ vadybininkės Neringos Barauskienės 2022 m. balandžio 14 d. sutikimą (gavimo žyma Nr. ARS-J-411), Pasvalio rajono savivaldybės taryba nusprendžia:

1. Atleisti uždarosios akcinės bendrovės „Pasvalio butų ūkis“ direktorių Marių Trinkūną iš uždarosios akcinės bendrovės „Pasvalio butų ūkis“ direktoriaus pareigų 2022 m. gegužės 2 d. pagal Lietuvos Respublikos darbo kodekso 54 straipsnį, išmokant jam priklausantį darbo užmokestį, *(duomenys neskelbtini)* išeitinę kompensaciją bei piniginę kompensaciją už *(duomenys neskelbtini)* nepanaudotas kasmetines atostogas.

2. Įpareigoti uždarosios akcinės bendrovės „Pasvalio butų ūkis“ direktorių Marių Trinkūną visiškai atsiskaityti su uždarąja akcine bendrove „Pasvalio butų ūkis“, perduodant dokumentaciją ir kitus reikalus pagal perdavimo–priėmimo aktą uždarosios akcinės bendrovės „Pasvalio butų ūkis“ vadybininkei Neringai Barauskienei.

3. Pavesti uždarosios akcinės bendrovės „Pasvalio butų ūkis“ vadybininkei Neringai Barauskienei nuo 2022 m. gegužės 3 d. laikinai eiti uždarosios akcinės bendrovės „Pasvalio butų ūkis“ direktoriaus pareigas, *(duomenys neskelbtini)*, iki kol viešo konkurso būdu į pareigas bus paskirtas uždarosios akcinės bendrovės „Pasvalio butų ūkis“ direktorius.

4. Įgalioti:

4.1. Pasvalio rajono savivaldybės administracijos direktorių padaryti atitinkamus įrašus Mariaus Trinkūno ir Neringos Barauskienės darbo sutartyse ir jas pasirašyti;

4.2. Uždarąją akcinę bendrovę „Pasvalio butų ūkis“ apie uždarosios akcinės bendrovės „Pasvalio butų ūkis“ direktoriaus atleidimą iš pareigų teisės aktų nustatyta tvarka ir terminais pranešti Juridinių asmenų registro tvarkytojui.

5. Skelbti viešą konkursą uždarosios akcinės bendrovės „Pasvalio butų ūkis“ vadovo pareigoms eiti.

6. Įpareigoti Pasvalio rajono savivaldybės administracijos direktorių organizuoti atranką uždarosios akcinės bendrovės „Pasvalio butų ūkis“ vadovo pareigoms eiti, apie viešą konkursą paskelbiant Aprašo 7 punkte nurodytuose šaltiniuose ir paviešinant informaciją rajono laikraštyje „Darbas“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

**Socialinių reikalų, sveikatos ir aplinkos apsaugos komiteto siūlymas – *vienbalsiai trijų mėnesių jo vidutinio darbo užmokesčio dydžio išeitinę kompensaciją.***

Parengė

Juridinio ir personalo skyriaus vyr. specialistė

L. Valantonė

Suderinta DVS Nr. RTS-113

Pasvalio rajono savivaldybės tarybai

**AIŠKINAMASIS RAŠTAS**

**DĖL mariaus trinkūno atleidimo iš uždarosios akcinės bendrovės „pasvalio butų ūkis“ direktoriaus pareigų**

**2022-04-14**

Pasvalys

**1. Sprendimo projekto rengimo pagrindas.**

Pasvalio rajono savivaldybėje (toliau – Savivaldybė) 2022 m. balandžio 13 d. gautas uždarosios akcinės bendrovės „Pasvalio butų ūkis“ direktoriaus Mariaus Trinkūno 2022 m. balandžio 12 d. prašymas „Dėl darbo sutarties nutraukimo šalių susitarimu“ (gavimo žyma Nr. ARG-1239).

**2. Sprendimo projekto tikslai ir uždaviniai.**

Lietuvos Respublikos akcinių bendrovių įstatymo 37 straipsnio 3 dalyje nustatyta, jog uždarosios akcinės bendrovės vadovą renka ir atšaukia bei atleidžia iš pareigų, nustato jo atlygį, tvirtina pareiginius nuostatus, skatina jį ir skiria nuobaudas uždarosios akcinės bendrovės valdyba (jeigu valdyba nesudaroma, – stebėtojų taryba, o jeigu nesudaroma ir stebėtojų taryba, – visuotinis akcininkų susirinkimas). Vadovaujantis uždarosios akcinės bendrovės „Pasvalio butų ūkis“ (toliau – Bendrovė) įstatais, patvirtintais Pasvalio rajono savivaldybės tarybos 2016 m. lapkričio 23 d. sprendimu Nr. T1-215 „Dėl uždarosios akcinės bendrovės „Pasvalio butų ūkis“ įstatų patvirtinimo“, Bendrovėje nesant nei valdybai, nei stebėtojų tarybai – Bendrovės vadovą (toliau – Bendrovės direktorių) iš pareigų atleidžia visuotinis akcininkų susirinkimas, šiuo atveju – Savivaldybės taryba.

Darbo sutartis su darbuotoju nutraukiama darbuotojo pareiškimu vadovaujantis Lietuvos Respublikos darbo kodekso nuostatomis. Bet kuri darbo sutarties šalis gali raštu pasiūlyti kitai darbo sutarties šaliai nutraukti darbo sutartį, išdėstant darbo sutarties nutraukimo sąlygas: nuo kada pasibaigia darbo santykiai, koks yra kompensacijos dydis, kokia nepanaudotų atostogų suteikimo tvarka, atsiskaitymo tvarka ir kita (Darbo kodekso 54 str.).

Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio tvarkos aprašo, patvirtinto Pasvalio rajono savivaldybės tarybos 2017 m. gruodžio 20 d. sprendimu Nr. T1-268 „Dėl Pasvalio rajono savivaldybės kontroliuojamų uždarųjų akcinių bendrovių vadovų darbo užmokesčio“ (su visais aktualiais pakeitimais), 17.2 papunktyje nustatyta, jog Bendrovės akcijų valdytojo sprendimu Bendrovės vadovui, su kuriuo darbo sutartis nutraukiama šalių susitarimu, išmokamų kompensacijų suma negali viršyti 2 jo vidutinių mėnesinių darbo užmokesčių.

Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju, bet ne vėliau kaip iki darbo santykių pabaigos, todėl ne vėlesnę kaip darbo santykių pasibaigimo dieną, Bendrovės direktoriui turi būti išmokamas jam priklausantis darbo užmokestis, *(duomenys neskelbtini)* išeitinė kompensacija bei piniginė kompensacija už nepanaudotas kasmetines atostogas (Darbo kodekso 127 str. 6 d. ir 146 str. 2 d.).

Papildomai paminėtina, kad Bendrovės vadybininkas raštu sutinka laikinai eiti Bendrovės direktoriaus pareigas, *(duomenys neskelbtini)*.

Atsižvelgiant į tai, kas išdėstyta, siūloma Savivaldybės tarybai: atleisti Marių Trinkūną iš Bendrovės direktoriaus pareigų (šalių susitarimu), pavesti šias pareigas laikinai eiti Bendrovės vadybininkui, priimti sprendimą skelbti viešą konkursą Bendrovės direktoriaus pareigoms eiti, įpareigoti Savivaldybės administracijos direktorių parengti atrankos organizavimui reikiamus dokumentus.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui Bendrovės direktoriui bus išmokamas darbo užmokestis, *(duomenys neskelbtini)* išeitinė kompensacija, piniginė kompensacija už nepanaudotas kasmetines atostogas, Bendrovės vadybininkui – *(duomenys neskelbtini)*.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti:** patvirtinus šio sprendimo projektą, įgaliotas Savivaldybės administracijos direktorius šio sprendimo pagrindu padarys atitinkamus įrašus Bendrovės direktoriaus ir Bendrovės vadybininko darbo sutartyse ir jas pasirašys.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Savivaldybės administracijos direktorius.

Juridinio ir personalo skyriaus vyriausioji specialistė Lina Valantonė